Bonnieri preemia

Bonnieri preemia on Bonnieri meediakontserni ning selle majanduslehe Äripäev poolt asutatud uuriva ajakirjanduse auhind, mida antakse välja alates 1996. aastast. Auhind antakse tavaliselt kätte Eesti Vabariigi aastapäeva paiku ning sellega tunnustatakse eelneva aasta ajalehtedes ilmunud parima uurimusartikli autorit. Auhinna žüriisse on enamasti kuulunud Eesti Ekspressi, Eesti Päevalehe, Maalehe, Postimehe, Õhtulehe ja Äripäeva peatoimetajad ning Eesti Ajalehtede Liidu tegevjuht. Aastatel 1995–2004 oli preemia suurus 25 000 Rootsi krooni, alates 2005. aastast aga 40 000 Rootsi krooni. 25 000 krooni suuruse auhinna puhul said laureaadid kätte täissumma, kuid alates 2005. aastast arvatakse sellest maha maksud. Aastal 2017 oli preemia suurus 5000 eurot. Välja antakse ka noore ajakirjaniku preemiat. 1995 Tarmo Vahter (Eesti Ekspress) – Edgar Savisaare lindiskandaali kajastamise eest 1995. aastal 1996 Enno Tammer (Postimees) – Keskerakonna valimiskampaania rahastamise uurimise eest 1996. aastal 1997 Kaja Koovit, Väinu Rozental (Äripäev) – Tallinna farmaatsiatehase valedelt paljastamise eest 1997. aastal 1998 Kärt Karpa (Kärt Anvelt) (Eesti Päevaleht) – vastuolusid põhjustanud neeruoperatsioonide sarja eest 1998. aastal 1999 Peep Sooman (Äripäev) – äriregistris altkäemaksu võtmise paljastamise eest 1999. aastal 2000 Taivo Paju (Postimees) – valitsuse kulutamiskire ja riigihangete süsteemi korrastamatuse näitamise eest 2000. aastal 2001 Anneli Ammas (Eesti Päevaleht) – Eesti Raudteed erastada püüdnud Antonio Angotti paljastamise eest 2001. aastal 2002 Mihkel Kärmas (Eesti Ekspress) – advokaat Viktor Kaasiku maatehingute paljastamise eest 2002. aastal 2003 Sulev Vedler (Eesti Ekspress) – rahandusminister Tõnis Paltsu tulumaksuprobleemide avalikustamise eest 2003. aastal 2004 Birgit Püve (Eesti Ekspress) – kunstiakadeemia rektori poolt asutuse krediitkaardi kuritarvitamise näitamise eest 2004. aastal 2005 Peeter Raidla (Äripäev) – Ain Hanschmidti üleöö 700 miljoni krooni teenimise avalikustamise eest 2005. aastal 2006 Kadi Heinsalu (Äripäev) – kinnisvarafirma Arco Vara korteriostjatega sõlmitud lepingu tingimustest taganemise kavatsuse avalikustamise eest 2006. aastal 2007 Krister Kivi, Janar Filippov (Eesti Ekspress) – artiklitesari eestlastest narkokulleritest 2008 Tarmo Vahter (Eesti Ekspress) – "Maadevahetuse pöörasid parseldamiseks reformierakondlased" ja "Heiki Kranich üürib maadevahetajatelt luksuskorterit". 2009 Piret Reiljan (Äripäev) – lugude seeria, mis kajastasid kliente kahjustanud huvidekonflikti Swedbanki pensionifondides 2010 Tuuli Koch (Postimees) – lugude seeria sellest kuidas Edgar Savisaar küsis varjatult välisriigi juriidiliselt isikult raha nii otse oma parteile kui ka tema enda valimispiirkonnas kiriku ehitamiseks. 2011 Rasmus Kagge, Mihkel Kärmas (Eesti Rahvusringhääling) – "Pealtnägijas" ja ERR-i uudistes ilmunud lugudega "Eesti isamaalised poliitikud hangivad Vene miljonäridele elamislube" ja "Investorid esitasid oma elukohana Stelmachi kolleegide aadresse". 2012 Piret Reiljan (Äripäev) – Maanteeameti toonaste tippjuhtide maksumaksja kulul tehtud lustireisid. 2013 Margus Järv ja Dannar Leitmaa (Eesti Ekspress) – "Kes reformierakondlastest varastas vanainimeste e-hääli?", lugu ilmunud 30. mail 2013. 2014 Kärt Anvelt (Eesti Päevaleht) – lugude seeria dopinguarst Vitali Bernatskist. 2015 Tuuli Jõesaar (Eesti Päevaleht) – lugude seeria lastele mürgist kloordioksiidi jootvatest vanematest. 2016 Marian Männi (Eesti Ekspress) – lugude seeria, mis kajastasid toonase maaeluministri Martin Repinski tegemisi ja tegematajätmisi talle kuuluvas Konju talus. 2017 Piret Reiljan, Marge Väikenurm (Äripäev) ja Joosep Värk, Risto Berendson (Postimees) – lood rahapesust Eestis. 2018 Kirsti Vainküla (Eesti Ekspress) ja Merilin Pärli (Eesti Rahvusringhääling) – lugude seeria, mis rääkisid vanemliku hoolitsuseta pisipoisist Martinist, kelle lapsendamisega tekkisid lastekaitsjate erapoolikuse tõttu probleemid. 2019 Sulev Vedler (Eesti Ekspress) ja Anna Pihl (Eesti Rahvusringhääling) – lood M.V.Wooli kalatööstust tabanud listeeriaskandaalist 2020 Stass Kuznetsov, Helen Mihelson, Risto Berendson ja Robin Roots (Õhtuleht) – lood paljastasid, kuidas haridusminister Mailis Reps väärkasutas riigi vara ja vahendeid. 2021 Holger Roonemaa – lood peaminister Jüri Ratase uhketest õhtusöökidest ja autosse ostetud jookidest. 2022 Holger Roonemaa, Martin Laine, Riin Aljas, Oliver Kund, Tiina Kaukvere ja Aleksander Algo – artikliseeria laenuäri varjupoolest. 2023 Aleksander Krjukov, Madis Hindre ja Karin Koppel – lood peaminister Kaja Kallase abikaasa ettevõtte vedudest Ukrainas toimuva sõja ajal Venemaale; Holger Roonemaa, Herman Kelomees, Matthias Kalev, Anna Mõrunjuk ja Martin Laine – lood MTÜ Slava Ukraini annetustest https://ekspress.delfi.ee/teateid-elust/fotod-bonnieri-preemia-voitsid-ekspressi-ja-erri-ajakirjanikud-sulev-vedler-ja-anna-pihl?id=88851719 Priit Pullerits, "Bonnieri võitjad peavad end ikka uuesti tõestama". Postimees, 19.jaanuar 2008.